ร้านนี้เป็นร้านอาหารในโฮมสเตย์บ้านต้นไม้ การตกเเต่งเเละโครงสร้างใช้ไม้ไผ่เป็นหลัก ส่วนใหญ่เเขกจะมาพักกัน ราคาคืนละ 750 บาท ต่อคืน รวมอาหาร2มื้อ เเต่ใครอยากเเค่มาเที่ยวชมธรรมชาติ ทานอาหาร ทางร้าน มีอาหาร เครื่องดื่มต่างๆ มีเครื่องดื่มเเอลกอฮอล์ขาย ราคาอาหารอาจจะสูงไปนิด เเต่รสชาติใช้ได้เลย ยิ่งชมวิวไปทานไป ยิ่งโอเค ถ้าใครเคยไปแม่กำปองบรรยากาศจะคล้ายๆเเบบนั้น เเต่ที่นี่สงบกว่า  เพราะการเดินทางไกลจากตัวเมืองชม.มากกว่า ผ่านป่าอุดมสมบูรณ์ มีบ้านเรือนไม่เยอะ ใกล้ชิดธรรมชาติสุดๆ อาหารที่สั่งมีผัดกะเพราหมู 150 บาท ไข่เจียวหมูสับ 70 บาท ผัดเปรี้ยวหวาน 80 บาท เเกงจืด 70 บาท ข้าวเปล่า 10 บาท มะพร้าวลูกละ40บาท การบริการดี การเดินทางควรศึกษาก่อน เข้าไปในเพจ ชื่อ บ้านต้นไม้ เเม่เเมะ เชียงดาว มีคนรีวิวไว้บนไทม์ไลน์ของเพจ ชื่อคุณTravelAholic Chatbodin อธิบายละเอียดมากๆ ให้อ่านเเละเเคปหน้าจอไว้ เพราะทางเข้าเป็นถนนเล็กๆ อาจหลงได้ ระหว่างทางไม่มีสัญญาณ เเละพอไปถึงที่ร้านรับได้เเต่ ais